**Όροι και Προϋποθέσεις Προωθητικής Ενέργειας**

**«LG OLED GX TVs + Goulandris Gift Card»**

Η ανώνυμη εταιρεία με την επωνυμία **«LG ELECTRONICS ΕΛΛΑΣ ΜΟΝΟΠΡΟΣΩΠΗ ΑΝΩΝΥΜΗ ΕΙΣΑΓΩΓΙΚΗ ΚΑΙ ΕΜΠΟΡΙΚΗ ΕΤΑΙΡΕΙΑ ΗΛΕΚΤΡΙΚΩΝ ΚΑΙ ΗΛΕΚΤΡΟΝΙΚΩΝ ΕΙΔΩΝ»** (εφεξής καλουμένη «Διοργανώτρια») με έδρα στο Δήμο Π. Φαλήρου Αττικής (οδός Εθνάρχου Μακαρίου, αρ. 1), Α.Φ.Μ. 999864804 Δ.Ο.Υ. ΦΑΕ Πειραιά και Αρ. ΓΕ.ΜΗ. 123348301000, προκηρύσσει την προωθητική ενέργεια **«LG OLEDGX TVs + Goulandris Gift Card»** (εφεξής καλουμένη «προωθητική ενέργεια»),

1] Σκοπός των παρόντων αναλυτικών όρων (εφεξής οι «Όροι») είναι ο καθορισμός των όρων συμμετοχής στην προωθητική ενέργεια και η απόδοση του δώρου στους συμμετέχοντες. Στην προωθητική ενέργεια μπορούν να πάρουν μέρος όσοι διαμένουν στην Ελλάδα μόνιμα και νόμιμα και έχουν συμπληρώσει το δέκατο όγδοο (18ο) έτος της ηλικίας τους. Επιτρέπεται μόνο μία συμμετοχή ανά αγορασθείσα συσκευή.

2] Η προωθητική ενέργεια θα διεξαχθεί, από την 13η Δεκεμβρίου 2020 έως και την 31η Ιανουαρίου 2021 ή μέχρι εξαντλήσεως των σχετικών αποθεμάτων, όποιο από τα δύο επέλθει πρώτο. Η Διοργανώτρια διατηρεί το δικαίωμα, κατά την απόλυτη κρίση της, να παρατείνει ή να μειώσει τη χρονική διάρκεια της προωθητικής ενέργειας, να τροποποιήσει μονομερώς οποιονδήποτε/οποιουσδήποτε όρο (-ους) εκ των παρόντων ή/και να διακόψει ή να ματαιώσει την παρούσα προωθητική ενέργεια, αφού δημοσιεύσει τη μεταβολή αυτή με κάθε πρόσφορο και κατά την εύλογη κρίση της μέσο, συμπεριλαμβανομένης ενδεικτικά και όχι περιοριστικά της δημοσίευσης στην ιστοσελίδα της <http://www.lg.com/gr>. Η μεταβολή αυτή θα είναι δεσμευτική για όλους από την ημερομηνία ανακοίνωσής της. Σε περίπτωση που τυχόν ματαιωθεί η προωθητική ενέργεια, οι συμμετέχοντες δεν αποκτούν οποιοδήποτε δικαίωμα έναντι της Διοργανώτριας, ούτε νομιμοποιούνται ή δικαιούνται να ζητήσουν τη συνέχισή της ή οποιαδήποτε αποζημίωση.

3] Η συμμετοχή στην προωθητική ενέργεια ισχύει για αγορές περιοριστικά των μοντέλων της κατηγορίας προϊόντων **LG OLED TVs** και συγκεκριμένα των μοντέλων OLED77GX, OLED65GX και OLED55GX6που θα πραγματοποιηθούνεντός του ανωτέρω χρονικού διαστήματος της παρούσας προωθητικής ενέργειας.

4] Τρόπος Συμμετοχής

Ο τρόπος συμμετοχής στην Προωθητική ενέργεια περιλαμβάνει τα ακόλουθα βήματα:

4.1 Ο καταναλωτής κατόπιν της αγοράς των ανωτέρω αναφερομένων στο άρθρο 3 του παρόντος προϊόντων **LG OLED TVs**, εφόσον το επιθυμεί, θα ενημερώνεται για τη διαδικασία διεκδίκησης του δώρου, μέσα από υλικά επικοινωνίας που υπάρχουν στα φυσικά και ηλεκτρονικά καταστήματα της ελληνικής αγοράς που συμμετέχουν στην προωθητική ενέργεια.

4.2 Έπειτα από την ολοκλήρωση της αγοράς και απαραιτήτως έως την 25/02/2021, ο συμμετέχων θα πρέπει να καλέσει στο Κέντρο εξυπηρέτησης πελατών της Διοργανώτριας στους ακόλουθους τηλεφωνικούς αριθμούς: 801 11 200900 (από σταθερό) και στο 2104800564 (από κινητό) και να παρέχει τα απαιτούμενα στοιχεία για την παραλαβή του δώρου (χρεώσεις ανάλογα με την τιμολογιακή πολιτική του παρόχου υπηρεσιών τηλεπικοινωνίας). Τα στοιχεία που απαιτούνται για την ολοκλήρωση της διαδικασίας είναι τα ακόλουθα:

4.2.1 Προσωπικά στοιχεία: όνομα, επίθετο, τηλέφωνο επικοινωνίας, διεύθυνση ηλεκτρονικής αλληλογραφίας (e-mail), διεύθυνση κατοικίας ή/και διεύθυνση παραλαβής δώρου σε περίπτωση που είναι διαφορετική από τη δηλωθείσα διεύθυνση κατοικίας.

4.2.2 Λοιπά στοιχεία αγοράς: αριθμός και ημερομηνία παραστατικού αγοράς, επωνυμία καταστήματος αγοράς, κωδικός και σειριακός αριθμός προϊόντος. Το φωτοαντίγραφο ή φωτογραφία του παραστατικού αγοράς θα πρέπει να σταλεί επιπλέον στον ακόλουθο σύνδεσμο: <https://www.lg.com/gr/support/contact/chat-email/email> .

4.3 Ακολούθως θα διεξαχθεί σχετικός έλεγχος από το Κέντρο Εξυπηρέτησης Πελατών της Διοργανώτριας για τη συμμόρφωση της συμμετοχής με τους παρόντες όρους και προϋποθέσεις. Κατόπιν του ελέγχου αυτού, σε περίπτωση που ο συμμετέχων πληροί τις απαιτούμενες προϋποθέσεις και δεν έχει αποδοθεί ο μέγιστος αριθμός δώρων, η Διοργανώτρια θα αποστέλλει μήνυμα ηλεκτρονικού ταχυδρομείου στο συμμετέχοντα εντός τριών (3) εργασίμων ημερών, ενημερώνοντάς τον για τη διαδικασία αποστολής του δώρου, ήτοι μίας δωροκάρτας του Ιδρύματος Βασίλη & Ελίζας Γουλανδρή, σύμφωνα με τα οριζόμενα αναλυτικά κατωτέρω υπό 5Α.

5] Δώρα

Ως Δώρο της Προωθητικής ενέργειας που θα παρέχεται με την αγορά ενός εκ των παρακάτω μοντέλων που θα πραγματοποιηθεί κατά τη διάρκεια της Προωθητικής ενέργειας, ορίζεται μία η δωροκάρτα του Ιδρύματος Βασίλη & Ελίζας Γουλανδρή (εφεξής το «Δώρο» ή «Δωροκάρτα»), ως κάτωθι:

1. Με την αγορά του μοντέλου OLED77GX, μία δωροκάρτα αξίας 350€
2. Με την αγορά του μοντέλου OLED65GX, μία δωροκάρτα αξίας 300€
3. Με την αγορά του μοντέλου OLED55GX, μία δωροκάρτα αξίας 200€

Η παράδοση του Δώρου θα πραγματοποιείται δωρεάν εντός Ελλάδος στη διεύθυνση που θα δηλώσει έκαστος συμμετέχων.

Το Δώρο είναι προσωπικό, δεν μεταβιβάζεται και δεν ανταλλάσσεται με μετρητά. Σε περίπτωση που: α) ο συμμετέχων αρνηθεί το Δώρο, το οποίο δικαιούται ή β) αμελήσει ή αδιαφορήσει να διεκδικήσει το Δώρο εντός της προβλεπόμενης στην παράγραφο 4.2 αποκλειστικής προθεσμίας διεκδίκησης ή γ) καταστεί αδύνατη η επικοινωνία μαζί του για λόγους που ανάγονται στο πρόσωπό του εντός της ίδιας ως άνω αποκλειστικής προθεσμίας, χάνει οριστικά οποιοδήποτε δικαίωμά του όσον αφορά το Δώρο αυτό. Οι αποστολές των Δώρων προς τους συμμετέχοντες θα πραγματοποιηθούν μέχρι τις 15 Μαρτίου 2021. Ο συμμετέχων, κατά την παραλαβή του Δώρου του, υποχρεούται να συμπληρώσει τα στοιχεία του και να υπογράψει το σχετικό έντυπο παράδοσης-παραλαβής.

Σε περίπτωση λόγου ανωτέρας βίας εκτός της σφαίρας επιρροής της Διοργανώτριας, η τελευταία δικαιούται να μην προσφέρει στο συμμετέχοντα το Δώρο, ούτε εναλλακτικό Δώρο, οπότε και θα απαλλάσσεται από κάθε ευθύνη και δεν θα υποχρεούται σε προσφορά εναλλακτικού δώρου, οποιασδήποτε μορφής και αξίας.

Διευκρινίζεται ρητά ότι για τη συμμετοχή στην Προωθητική ενέργεια, τελευταία ημέρα αγοράς του προϊόντος ορίζεται η 31η Ιανουαρίου 2021 και τελευταία ημέρα διεκδίκησης του Δώρου ορίζεται η 25η Φεβρουαρίου 2021. Μετά το πέρας των ανωτέρω ημερομηνιών καμία συμμετοχή δε θα γίνεται δεκτή και δεν θα δεσμεύει τη Διοργανώτρια. Τυχόν υποβληθείσες συμμετοχές μετά το πέρας των ανωτέρω ημερομηνιών θεωρούνται αυτοδικαίως άκυρες και ουδέν επάγονται αποτέλεσμα, ούτε δεσμεύουν τη Διοργανώτρια ή/και οποιονδήποτε τρίτο.

5Α] Όροι χρήσης Δωροκάρτας

Η Δωροκάρτα εκδίδεται από το Ίδρυμα Βασίλη & Ελίζας Γουλανδρή στην Αθήνα (Ερατοσθένους 13), είναι ανώνυμη και μπορεί να χρησιμοποιηθεί εντός δώδεκα (12) μηνών από την έκδοσή της για αγορές ίσης ή μεγαλύτερης αξίας από την αξία της Δωροκάρτας, είτε στο φυσικό κατάστημα του Πωλητηρίου του Ιδρύματος Β&Ε Γουλανδρή στην Αθήνα (Ερατοσθένους 13), είτε στο ηλεκτρονικό κατάστημα (e-shop) του Πωλητηρίου του Ιδρύματος Β&Ε Γουλανδρή ([goulandris.gr/shop](http://goulandris.gr/shop)).

Η εξαργύρωση της Δωροκάρτας πραγματοποιείται ως εξής:

Στο φυσικό κατάστημα, με την προσκόμισή της στο ταμείο του Πωλητηρίου, το ποσό που αντιστοιχεί στην αξία της αφαιρείται από την συνολική αξία των αγορών.

Στο ηλεκτρονικό κατάστημα, με την εισαγωγή του μοναδικού κωδικού αριθμού που φέρει στην πίσω όψη της κατά την ολοκλήρωση της προσθήκης των επιθυμητών προϊόντων στο σχετικό πεδίο που βρίσκεται στο Καλάθι Αγορών, το ποσό που αντιστοιχεί στην αξία της αφαιρείται από την συνολική αξία των αγορών.

Το ποσό, στο οποίο αντιστοιχεί η Δωροκάρτα μπορεί να χρησιμοποιηθεί μόνο κατά τον τρόπο που περιγράφεται παραπάνω και δεν ανταλλάσσεται με μετρητά ή άλλες δωροεπιταγές.

Σε περίπτωση απώλειας, κλοπής ή καταστροφής της κάρτας, η Διοργανώτρια δεν φέρει οποιαδήποτε ευθύνη, ούτε υποχρεούται να αντικαταστήσει στον κάτοχο την κάρτα.

Το Ίδρυμα Βασίλη & Ελίζας Γουλανδρή διατηρεί το δικαίωμα να προχωρήσει στην απενεργοποίηση της εκάστοτε Δωροκάρτας, εφόσον είναι ανενεργή για διάστημα 9 συνεχόμενων μηνών.

6] Η συμμετοχή στην προωθητική ενέργεια συνεπάγεται τη ρητή και ανεπιφύλακτη συναίνεση του συμμετέχοντος για συλλογή, καταχώρηση, διατήρηση και επεξεργασία δεδομένων προσωπικού χαρακτήρα [συγκεκριμένα όνομα, επίθετο, τηλέφωνο επικοινωνίας, διεύθυνση ηλεκτρονικής αλληλογραφίας (e-mail), διεύθυνση κατοικίας ή/και διεύθυνση παραλαβής Δωροκάρτας σε περίπτωση που είναι διαφορετική από τη δηλωθείσα διεύθυνση κατοικίας] καθώς και των λοιπών στοιχείων αγοράς, τα οποία θα συσχετίζονται με τα ως άνω δεδομένα προσωπικού χαρακτήρα [συγκεκριμένα: αριθμός και ημερομηνία παραστατικού αγοράς, επωνυμία καταστήματος αγοράς, κωδικός και σειριακός αριθμός προϊόντος], σε αρχείο που θα τηρείται με αυτά από τη Διοργανώτρια αποκλειστικά για το σκοπό συμμετοχής και πραγματοποίησης της παρούσας προωθητικής ενέργειας, σύμφωνα με τον 2016/679 Γενικό Κανονισμό για την Προστασία Δεδομένων και την εκάστοτε ισχύουσα ελληνική νομοθεσία και για χρονικό διάστημα όχι μεγαλύτερο του ενός (1) έτους από τη λήξη της προωθητικής ενέργειας, προκειμένου να ολοκληρωθεί η διαδικασία παράδοσης των Δωροκαρτών, εκτός αν άλλως απαιτείται από την ισχύουσα νομοθεσία. Τα δεδομένα θα επεξεργάζεται η Διοργανώτρια, ως Υπεύθυνη Επεξεργασίας, σύμφωνα με την Πολιτική Προστασίας Προσωπικών Δεδομένων της, την οποία οι συμμετέχοντες καλούνται να διαβάσουν προσεκτικά και είναι διαθέσιμη εδώ: https://www.lg.com/gr/privacy, καθώς και πρόσωπα τα οποία θα ενεργούν κατ’ εντολή ή σε συμφωνία μαζί της για το σκοπό της επεξεργασίας. Συγκεκριμένα, η Διοργανώτρια κοινοποιεί τα δεδομένα των συμμετεχόντων σε τρίτους που παρέχουν υπηρεσίες για λογαριασμό της, όπως ενδεικτικά, στην εταιρεία μεταφορών που παραδίδει τις Δωροκάρτες, στην εταιρεία διαχείρισης του κέντρου εξυπηρέτησης πελατών της, καθώς και στο Ίδρυμα Βασίλη & Ελίζας Γουλανδρή εάν και στο μέτρο που τυχόν απαιτείται από το νόμο προκειμένου να προβεί στην έκδοση της εκάστοτε Δωροκάρτας, οι οποίες ακολούθως δύνανται να τα κοινοποιήσουν σε συνεργάτες τους, αποκλειστικά για τον σκοπό εκτέλεσης των υποχρεώσεων και της παροχής των Υπηρεσιών που περιγράφονται στους παρόντες όρους για την έκδοση και παράδοση των Δωροκαρτών. Ακόμη, ενδέχεται η Διοργανώτρια να διαβιβάσει τα δεδομένα προσωπικού χαρακτήρα των συμμετεχόντων σε άλλες δικαιοδοσίες σε όλο τον κόσμο, οι οποίες ενδέχεται να μην έχουν τους ίδιους νόμους προστασίας δεδομένων με την Ελλάδα και συγκεκριμένα στην απώτερη μητρική εταιρεία της, LG Electronics Inc. που εδρεύει στη Σεούλ της Δημοκρατίας της Ν. Κορέας, Twin Tower, 128 Yeoui-daero, Yeongdeungpo-gu ή σε άλλες συνδεδεμένες με την Διοργανώτρια επιχειρήσεις που εδρεύουν εκτός ΕΕ. και τα δεδομένα να υποβληθούν σε επεξεργασία από τη Διοργανώτρια ή τις άλλες αυτές συνδεδεμένες με τη Διοργανώτρια επιχειρήσεις σε αυτές τις δικαιοδοσίες εκτός της Ε.Ε.. Η Διοργανώτρια λαμβάνει όλα τα απαραίτητα μέτρα για να διασφαλίσει ότι τα προσωπικά δεδομένα των Συμμετεχόντων διαβιβάζονται με ασφάλεια και σύμφωνα με τις εφαρμοστέες διατάξεις του Γενικού Κανονισμού Προστασίας Προσωπικών Δεδομένων (GDPR) και τις διατάξεις της ελληνικής νομοθεσίας. Για τυχόν άσκηση των δικαιωμάτων που απορρέουν από τις διατάξεις του Κανονισμού (ΕΕ) 2016/679 για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών (GDPR), σύμφωνα με τις σχετικές διατάξεις (δικαιώματα ενημέρωσης, πρόσβασης, διόρθωσης, διαγραφής, περιορισμού της επεξεργασίας, φορητότητας, εναντίωσης), οι συμμετέχοντες μπορούν να επικοινωνούν με τη Διοργανώτρια στο email: lgehsprivacy@lge.com ή με οποιονδήποτε εκ των τρόπων που προβλέπονται στην Πολιτική Προστασίας Προσωπικών Δεδομένων της Διοργανώτριας. Επιπλέον, έχει οριστεί σε επίπεδο ομίλου εταιρειών LGE, Υπεύθυνος Προστασίας Προσωπικών Δεδομένων (DPO), με τον οποίο οι συμμετέχοντες μπορούν να επικοινωνούν στη διεύθυνση ηλεκτρονικής αλληλογραφίας dpo-eu@lge.com.

Η Διοργανώτρια ενθαρρύνει τους συμμετέχοντες να επικοινωνούν μαζί της προκειμένου να επιλύσουν οποιαδήποτε ανησυχία τους σχετικά με τη συλλογή και επεξεργασία των προσωπικών τους δεδομένων για τους σκοπούς της παρούσας προωθητικής ενέργειας. Σε κάθε περίπτωση, εάν οι συμμετέχοντες θεωρούν ότι παραβιάζεται κάποιο από τα δικαιώματά τους σε σχέση με την προστασία των προσωπικών δεδομένων τους από την ανωτέρω επεξεργασία, έχουν το δικαίωμα να υποβάλουν καταγγελία στην Αρχή Προστασίας Δεδομένων Προσωπικού Χαρακτήρα ([www.dpa.gr](http://www.dpa.gr)).

7] Η συμμετοχή στην προωθητική ενέργεια προϋποθέτει και συνεπάγεται την ανάγνωση και ανεπιφύλακτη αποδοχή όλων των όρων της προωθητικής ενέργειας.

8] Η Διοργανώτρια εταιρεία διατηρεί την ευχέρεια να ακυρώνει συμμετοχές, εφόσον δεν πληρούν τους παρόντες όρους. Οι συμμετέχοντες οφείλουν να ενεργούν νόμιμα και μέσα στα πλαίσια των χρηστών και συναλλακτικών ηθών. Στην περίπτωση που οποιαδήποτε ενέργεια ή συμπεριφορά κάποιου συμμετέχοντος κριθεί από τη Διοργανώτρια παράνομη ή καταχρηστική ή αντισυμβατική, τότε η Διοργανώτρια εταιρεία έχει το δικαίωμα άνευ άλλου τινός να αποκλείσει τον εν λόγω συμμετέχοντα τελείως από την προωθητική ενέργεια.

9] Οι παρόντες όροι διέπονται από το Ελληνικό Δίκαιο. Οποιαδήποτε διαφορά προκύψει σχετικά με την προωθητική ενέργεια επιλύεται από τα καθ' ύλην αρμόδια Δικαστήρια των Αθηνών.